2023: Gwamna El-Rufai ya debo ruwan dafa kan-sa da kan-sa a APC
Bola Tinubu: Ina nan a kan matsayata har gobe inji Gwamna El-Rufai
2 months ago 3097 views by Muhammad Malumfashi
Mai girma gwamnan jihar Kaduna, Mallam Nasir El-Rufai, ya fito ya sake bayyana cewa ba ya bukatar ya nemi afuwa a kan kalaman da yayi a game da yadda za a daina siyasar Uban-gida a Najeriya.
Gwamnan yayi wannan jawabi ne kwanaki a Legas inda ya bayyana yadda za a bi wajen kawo karshen wasu ‘yan siyasa da ake ganin sun fi karfin kowa a kasar. Wannan kalamai na gwamnan sun jawo masu surutu musamman a Legas.
Sai dai duk da ce-ce-ce-ken, wannan bai dagawa gwamnan hankali ba, inda yace ya fadi irin na sa ra’ayin ne kuma sai dai ayi duk abin da za ayi, amma gwamnan da yake magana a makon nan, yace bai zai nemi afuwar kowa ba.
KU KARANTA: Nasir El-Rufai bai nufi ci wa Bola Tinubu mutunci ba – inji APC
Ana alakanta wasu kalaman Gwamnan Kaduna da Jigon APC Bola Tinubu
Gwamna El-Rufai yayi wannan jawabi ne a Ranar Litiin 13 ga Watan Mayu a fadar shugaban kasa, bayan ya gana da Muhammadu Buhari. Gwamnan yace don kurum kalamansa ba su yi wa wasu dadi ba, ba zai fito yana mai bada hakuri ba.
Nasir El-Rufai ya kai ziyara zuwa fadar ta Aso Villa ne domin yi wa shugaban kasa Buhari bayanin halin tsaro a hanyar jihar Kaduna zuwa Abuja. El-Rufai tare da wasu gwamnonin kasar ne su ka sa labule da shugaban kasar a fadarsa jiya.
Da ake sake bijirowa gwamnan da tambaya a kan maganganun da yayi kwanaki a Legas, sai yace yana da damar furta ra’ayin siyasarsa a matsayinsa na ‘dan kasa. El-Rufai yace mulkin farar hula ake yi a wanda ya ba kowa ‘yanci magana.
Bola Tinubu Latest NewsHausa NewsNasir Ahmad El-Rufai Latest NewsJihar Kaduna Latest NewsGwamnan Jihar Kaduna Nasir El-Rufai Latest News
38 minutes ago 648 views
Ramadan: Mutum 12 da aka daukewa azumi a addinin Musulunci